სეზარის მე-40 დაჯილდოება
ფრანგული კინოხელოვნებისა და ტექნიკის აკადემიის (Académie des Arts et Techniques du Cinéma) მე-40 დაჯილდოების ცერემონია, პატივს მიაგებს 2014 წელს საფრანგეთში გამოსულ საუკეთესო ფილმებს. ცერემონია გაიმართება 2015 წლის 20 თებერვალს პარიზის ყველაზე დიდ საოპერო თეატრ „შატლეში“ (Théâtre du Châtelet). ცერემონიის პრეზიდენტი ამჟამად იქნება მსახიობი და რეჟისორი დანი ბუნი (Dany Boon), ხოლო კომიკოსი ედუარ ბერი (Édouard Baer) მას მეორედ წაიყვანს. ნომინაციები გამოცხადდა 2015 წლის 28 იანვარს. ყველაზე მეტი, ათი ნომინაცია შეხვდა თანამედროვე ფრანგული კინოს ერთ-ერთმა ყველაზე თვალსაჩინო წარმომადგენლის ბერტრან ბონელოს ფილმს „სენ-ლორანი“ (Saint Laurent) (2014). ცხრა ნომინაცია ერგო წილად ასევე ახალგაზრდა რეჟისორის ტომა კაიეს (Thomas Cailley) ფილმს „მებრძოლები“ (Les Combattants) (2014). საპატიო სეზარი ამჯერად გადაეცემა შონ პენს. კინოაკადემიის ორ ნომინაციაში: საუკეთესო პირველი სრულმეტრაჟიანი ფილმი და საუკეთესო მონტაჟი წარდგენილია ქართული წარმოშობის ფრანგი კინორეჟისორის მარი ამაშუკელის (Marie Amachoukeli) ფილმი „გართობის მოყვარული“ (Party Girl) . ცერემონიის პირდაპირ ტრანსლირებას ახდენს ფრანგული ფასიანი საკაბელო მაუწყებელი „Canal+“ (ცერემონია თბილისის დროით იწყება 24:00 სთ-ზე).